19.5.2020 9:52
Valtuustoaloite Pusasta ei johda äänestykseen
Toukokuun kaupunginvaltuuston kokouksessa jätettiin kuuden allekirjoittajan aloite, jossa vaadittiin selvityksen aloittamista siitä, nauttiiko kaupunginjohtaja Anna-Kaisa Pusa luottamusta. Kuntalain mukaan luottamuksesta äänestetään tarvittaessa äänestämällä.
Pusaa syytettiin muun muassa siitä, että hän pyrkinyt ohjaamaan poliittisen harkintavallan käyttöä eikä ole tuonut esiin päätöksenteon kannalta keskeisiä tietoja.
Valtuustoryhmien puheenjohtajat kävivät suurimman valtuustoryhmän puheenjohtajan Olli Kankaan (kesk.) johdolla tilannetta läpi viime viikon torstaina. Samalla selvisi, että valtuustoaloite ei johda luottamusäänestykseen, sillä aloite olisi vaatinut 11 allekirjoitusta, jotta se olisi voitu viedä äänestykseen.
Kaupunginhallituksen puheenjohtaja Rami Ala-Nisula arvioi, että ottaa valtuustoaloitteen seuraavaan kaupunginhallitukseen esityslistalle tiedoksiantopykälänä.
– On kyse valtuustoaloitteesta, joten se on hoidettava asianmukaisesti. Tiedoksiannnon yhteydessä todetaan, että aloite ei etene äänestykseen, koska tarvittava nimimäärä puuttuu.